DTAC ดีดบวก 4% โบรกฯอัพคำแนะนำ “ซื้อ” หลังยกระดับคลื่น 2300 รองรับ 5G
DTAC ดีดบวก 4% โบรกฯอัพคำแนะนำ “ซื้อ” หลังยกระดับคลื่น 2300 รองรับ 5G
25 ก.ย. 2563

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.26 น. อยู่ที่ระดับ 32.75 บาท บวก 1.25 บาท หรือ 3.97% สูงสุดที่ระดับ 33 บาท ต่ำสุดที่ระดับ 32.50 บาท ด้วยมูลค่าการซื้อขาย 112.94 ล้านบาท

ด้าน บล.กสิกรไทย ระบุในบทวิเคราะห์เพิ่มคำแนะนำหุ้น DTAC จาก “ขาย” เป็น “ซื้อ” เพราะยกระดับ 2300 MHz มารองรับ 5G และโครงข่าย 4G/5G จาก 900/700 MHz ที่ดีขึ้นในปี 64 รวมถึงด้านมูลค่าที่น่าดึงดูด
ขณะที่ผู้บริหารของ บริษัท ทีโอที จำกัด (มหาชน) หรือ TOT สนับสนุนการยกระดับคลื่น 2300 MHz มารองรับ 5G ที่ใช้ต้นทุนน้อย ขณะที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.) ยังคงนโยบายเป็นกลางด้านเทคโนโลยี การแข่งขันสูงขึ้นในไตรมาส 2/63 แต่ต่ำกว่าไตรมาส 3/62 มองว่ารายได้นั้นผ่านจุดต่ำไปแล้วในไตรมาส 2/63 ขณะที่บริษัทฯจะยังคงควบคุมต้นทุนอย่างเข้มงวด